SET เปิดรูด 15 จุดตามตปท. ผิดหวัง “เฟด” ไร้มาตรการใหม่กระตุ้นศก. – Valuation ตลาดตึงตัว
SET เปิดรูด 15 จุดตามตปท. ผิดหวัง “เฟด” ไร้มาตรการใหม่กระตุ้นศก. – Valuation ตลาดตึงตัว
28 ม.ค. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,483.14 จุด ลบ 14.99 จุด หรือ 1% สูงสุดที่ 1,483.65 จุด ต่ำสุดที่ 1,482.02 จุด มูลค่าการซื้อขาย 2.6 พันล้านบาท 
ด้าน บล.ฟินันเซีย ไซรัส คาด SET Index จะปรับตัวลงแรงตามตลาดหุ้นทั่วโลกลงทดสอบกรอบ 1,480+- จุด โดยได้รับ Sentiment ลบหลังตลาดผิดหวัง FED ที่แม้จะยังไม่มีแผนในการยุติ QE และลดขนาดงบดุลในเร็วๆ นี้ แต่ยังไม่มีการออกมาตรการกระตุ้นเศรษฐกิจใหม่เพิ่มเติม รวมถึงยังถูกกดดันจากความกังวลเรื่อง Valuation ของตลาดที่ค่อนข้างตึงตัว ส่งผลให้เม็ดเงินไหลออกจากหุ้นเข้าถือเงินสดและพันธบัตรมากขึ้น ขณะที่ VIX Index พุ่งขึ้นสูงสุดตั้งแต่เดือน ต.ค. 20
ขณะที่ บล.กรุงศรี คาด SET อ่อนตัวลงบริเวณ 1,480 / 1,490 จุด เนื่องจากผิดหวัง FED ไม่มี มาตรการใหม่แม้ว่าจะมีความกังวลเกี่ยวกับแนวโน้มเศรษฐกิจจากไวรัส Covid-19 นอกจากนี้ Fund Flow ต่างชาติที่เป็น Net sell 4 วันติดต่อกันราว 8.7 พันลบ. จะ เป็นแรงกดดัน อย่างไรก็ตามคาดว่าจะมีแรงซื้อหุ้นรายตัวที่คาดว่างบ 4Q63 เติบโต ช่วยหนุนให้ดัชนีสลับรีบาวด์ขึ้นได้